વોશિંગ્ટનઃ આરબીઆઈના પૂર્વ ગવર્નર અને જાણીતા અર્થશાસ્ત્રી રઘુરામ રાજને ડોલરના મુકાબલે રૂપિયાના અવમૂલ્યન અંગે નિવેદન આપ્યું છે. રઘુરામ રાજને જણાવ્યું છે કે રુપિયો હજી એટલો નીચો નથી આવ્યો કે વધારે ચિંતા થાય. તો આ સાથે જ રઘુરામ રાજને મોદી સરકારને સલાહ આપી છે કે આ મંદી પર ધ્યાન આપવું પડશે. અમેરિકાના વ્યોમિંગ રાજ્યમાં આવેલા જેક્શન હોલ રિસોર્ટ ખાતે તેમણે સંબોધન કર્યું હતું. જ્યાં તેમણે જણાવ્યુ હતું કે, લિવરેજ અને એસેટની ઊંચી કિંમત બન્ને ભેગા થાય એવા માર્કેટમાં મંદીની શક્યતા ખુબ વધી જાય છે.